
REPUBLICA MOLDOVA
RAIONUL CANTEMIR 
PRIMĂRIA COMUNEI TOCENI
MD 7340, s. Toceni, raionul Cantemir, tel. 027351236 e-mail:primaria.toceni@apl.gov.md
NOTĂ DE FUNDAMENTARE
la proiectul de decizie „Cu privire la amalgamarea voluntară a unităților administrativ-teritoriale comuna Toceni, orașul Cantemir, comuna Antonești, comuna Plopi, Pleșeni, satele Porumbești, Stoianovca și Lărguța”
1. Autorul proiectului:
Proiectul de decizie este elaborat de Primăria comunei Toceni, prin Grupul de lucru comun constituit pentru desfășurarea procesului de amalgamare voluntară a unităților administrativ-teritoriale implicate.
2. Temeiul legal:
Proiectul este elaborat în temeiul:
· Legii nr. 436/2006 privind administrația publică locală;
· Legii nr. 225/2023 privind amalgamarea voluntară a unităților administrativ-teritoriale;
· Hotărârii Guvernului nr. 925/2023 pentru aprobarea Metodologiei de amalgamare voluntară a unităților administrativ-teritoriale;
· altor acte normative incidente în domeniul administrației publice locale.
3. Necesitatea elaborării proiectului:
	Procesul de amalgamare voluntară reprezintă o oportunitate de consolidare a capacității administrative, instituționale și financiare a autorităților publice locale, având ca obiectiv dezvoltarea durabilă a comunităților și îmbunătățirea calității serviciilor publice oferite cetățenilor.
	Prin constituirea unei unități administrativ-teritoriale consolidate, formată din comuna Toceni, orașul Cantemir, comunele Antonești, comuna Plopi, Pleșeni, satele Porumbești, Stoianovca și Lărguța se urmărește:
· creșterea eficienței administrației publice locale;
· utilizarea mai eficientă a resurselor financiare, materiale și umane;
· dezvoltarea infrastructurii locale și regionale;
· sporirea capacității de atragere a investițiilor și fondurilor externe;
· îmbunătățirea accesului populației la servicii publice de calitate;
· consolidarea capacității de implementare a proiectelor de dezvoltare locală și regională.
4. Obiectivele proiectului:
Proiectul de decizie are drept scop:
· aprobarea participării comunei Toceni în procesul de amalgamare voluntară;
· continuarea procedurilor prevăzute de legislația în vigoare;
· realizarea consultărilor publice și a analizelor necesare;
· constituirea unei unități administrativ-teritoriale viabile și competitive.
5. Impactul estimat
Implementarea proiectului va contribui la:
· consolidarea autonomiei locale;
· eficientizarea cheltuielilor administrative;
· creșterea veniturilor și a capacității investiționale;
· dezvoltarea serviciilor publice moderne;
· creșterea calității vieții locuitorilor din toate localitățile participante.
Adoptarea prezentei decizii nu produce modificări imediate ale organizării administrativ-teritoriale, ci reprezintă inițierea și continuarea procedurilor prevăzute de lege pentru realizarea amalgamării voluntare.
6. Avizarea și consultarea publică
	Proiectul de decizie este supus consultărilor publice, în conformitate cu prevederile legislației privind transparența în procesul decizional și ale Metodologiei de amalgamare voluntară.
7. Concluzii
	Având în vedere beneficiile administrative, economice și sociale ale procesului de amalgamare voluntară, precum și oportunitățile de dezvoltare pe care le oferă consolidarea administrației publice locale, se propune Consiliului comunei Toceni aprobarea proiectului de decizie privind amalgamarea voluntară cu orașul Cantemir, comunele Antonești,  Plopi, Pleșeni satele Porumbești, Stoianovca și Lărguța, cu continuarea etapelor prevăzute de legislația în vigoare.

